དུས་རྟག་ཏུ་བསམ་པར་བྱའོ།།ལྔ་པ་འཕྲལ་གྱི་ཀུན་སྤྱོད་དག་པར་བྱ་བ་ལ་གསུམ།མི་རིགས་པའི་ཀུན་སྤྱོད་དགག་པ།རིགས་པའི་ཀུན་སྤྱོད་བསྟེན་པ།མི་རིགས་པའི་སྤྱོད་ལམ་འགོག་ཚུལ་གཞན་བསྟན་པའོ།།།
དང་པོ་ལ་གཉིས།མཐོང་བའི་ཉེ་འཁོར་གྱི་བསླབ་བྱ་དང་།ཐོས་པའི་ཉེ་འཁོར་གྱི་བསློ་བྱའོ།།དང་པོ་ནི།མལ་སྟན་འདུག་དང་སྔོན་འགྲོ་དང་།།གཙུག་ཏོར་དོག་དང་བཅས་པ་དང་།།སྟན་ལ་རྐང་འཇོག་རྐེད་པར་ནི།།ལག་བཞག་མཉེ
བར་མི་བྱའོ།།བླ་མ་དག་ནི་ལངས་པ་ན།།ཉལ་དང་འདུག་པར་མི་བྱའོ།།རྟག་ཏུ་དེ་ཡི་བྱ་བ་ལ།།ལྡང་མཁས་ཕུན་སུམ་ཚོགས་པར་བྱ།།མཆིལ་མ་ལ་སོགས་འདོར་བ་དང་།།སྟན་ལ་རྐང་པ་རྐྱོང་བ་དང་།།འཆག་དང་རྩོད་པར
སྨྲ་བ་དག།བླ་མིའི་མདུན་དུ་མི་བྱའོ།།ཡན་ལག་མཉེ་དང་གར་དག་དང་།།གླུ་དང་རོལ་མོ་མི་བྱ་ཞིང་།།ཞེས་ཚིགས་བཅད་ཕྱེད་དང་བཞིས་བསྟན་ཏོ།།མལ་སྟན་ལ་འདུག་པ་བླ་མའི་མདུན་དུ་མི་བྱའོ་ཞེས་སྦྱར་ཏེ་སྟན་ཙམ་ལ་འདུག་པ

ནི་མ་བཀག་གོ།འགྲོ་བའི་ཚེ་བླ་མའི་སྔོན་ཏེ་མདུན་དུ་འགྲོ་བར་མི་བྱ་སྟེ་རྡོ་རྗེ་སྙིང་པོ་རྒྱན་གྱི་རྒྱུད་ལས།མདུན་འགྲོ་བ་དང་རྐང་པ་བརྐྱང་།།ཡང་དག་ཉིད་དུ་མི་བྱའོ།།ཞེས་བཤད་དོ།།གཙུག་ཏོར་དག་དང
བཅས་པ་ནི་ཐོད་བཅིང་བ་སྟེ་དེ་ཐ་མའི་མདུན་དུ་མི་བྱའོ།།དེ་ལྟར་ཡང་རྡོ་རྗེ་སྙིང་པོ་རྒྱན་གྱི་ལེའུ་བཅུ་བཞི་པ་ལས།མགོ་ཐྃད་བཅིང་དང་མཚོན་དབྱུག་པ།།བླ་མའི་དྲུང་དུ་མི་བྱའོ།།ཞེས་སོ།།སྟན་ལ་རྐང་འཇོག་ནི་གདན་ལ་འཁོད
པའི་ཚེ་བླ་མ་ལས་སྔར་གདན་སྟེང་དུ་འགྲོ་བ་དང་བླ་མས་སྒྲེ་བོ་ལ་གནས་པའི་ཚེ་རང་སྟན་ལ་གནས་པ་སྟེ་དེ་མི་བྱའོ།།རྐེད་པར་ནི།ལག་བཞག་མཉེ་བར་མི་བྱ་བ་ལ་ཆག་ལོས།ལག་བཞག་དྲུང་དུ་མི་བྱའོ།།ཞེས་བསྒྱུར་བ་བདེ་སྟེ།
ཡན་ལག་མཉེ་བ་འགོག་པ་འོག་ཏུ་སྟོན་པས་སོ།།དེས་ན་རྐེད་པར་ལག་པ་གཉིས་བཞག་ནས་བུ་མོ་བསྲུང་བསྲུང་པོར་བྱེད་པ་བླ་མའི་ཟུང་དུ་མི་བྱའོ།།བླ་མ་དག་ནི་ཞེས་སོགས་ལ་ཆག་འགྱུར་དུ།བླ་མ་དག་ནི་བཞུགས་བཞེངས་ན།།
ཉལ་དང་འདུག་པར་མི་བྱའོ།།ཞེས་འབྱུང་བས།བླ་མོ་བཞེངས་པའི་ཚེ་ཉལ་བ་དང་འདུག་པ་གཉིས་དང་བཞུགས་བའི་ཚེ་ཉལ་བར་མི་བྱའོ།།དུས་རྟག་ཏུ་བླ་མ་དེའི་བསྙེན་བཀུར་བའི་བྱ་བ་ལ་ལྡང་མཁས་ཏེ་ལྡང་བ་ཡང་བ་དང་དེ་དག་སྒྲུས
བ་ལ་མཁས་པ་ཕུན་སུམ་ཚོགས་པར་བྱའོ།།མཆིལ་མ་དང་སོགས་ཀྱིས་བསྡུས་པ་སྣབས་དང་ལུད་པ་སོགས་འདོར་བ་དང་སྟན་ལ་འཁོད་པའི་ཚེ་རྐང་པ་རྐྱོང་བ་དང་ཕན་ཚུན་དུ་འཆག་པ་དང་རྩོད་པར་སྨྲ་བ་སྟེ་ཁ་སྟོབས་འགྱེད་པ་རྣམས

བླ་མའི་སྐུ་མདུན་དུ་མི་བྱའོ།།ཡན་ལག་ལག་པ་ལ་སོགས་པ་མཉེ་བ་དང་གར་དང་གླུ་དང་རོལ་མོ་རྣམས་ཚོགས་འཁོར་སོགས་ཀྱི་སྐབས་རྣམས་མ་གཏོགས་པ་བླ་མའི་དྲུང་དུ་མི་བྱའོ།།གཉིས་པ་ནི།གཏམ་གྱི་སྦྱོར་བ་མང་པོ་རྣམས།
ཐོས་པའི་ཉེ་འཁོར་དུ་མི་བྱ།།ཞེས་གསུངས་ཏེ།བྲེ་མོའི་གཏམ་ཀྱི་སྦྱོར་བ་མང་པོ་རྣམས་བླ་མ་དེས་ཐོས་པའི་ཉེ་འཁོར་དུ་མི་བྱའོ།།མཆིལ་མ་ཞེས་པ་ནས་ཉེ་འཁོར་དུ་མི་བྱ།ཞེས་པའི་བར་ཕལ་ཆེ་བ་ནི་བཤད་རྒྱུད་རྡོ་རྗེ་ཕྲེང་བ་ལས
གསུངས་སོ།།རྡོ་རྗེ་སྙིང་པོ་རྒྱན་གྱི་རྒྱུད་ལས་ཀྱང་།བྲོ་བརྡུང་བ་དང་བརྐམ་ཚིག་དག།ཐོས་པའི་ཡུལ་ནས་མི་བྱའོ།།ཞེས་སོ།།གཉིས་པ་རིགས་པའི་ཀུན་སྤྱོད་བསྟེན་པ་ནི།བཏུད་དེ་སྟན་ལས་ལྡང་བ་དང་།།གུས
པ་ཡིས་ནི་འདུག་པར་བྱ།།མཚན་ཆུ་འཇིགས་བཅས་ལམ་དུ་ནི།།བསྒོ་བ་ཐོབ་ནས་མདུན་འགྲོ་བྱ།།ཞེས་གསུངས་ཏེ།སྟན་ལས་ལྡང་བ་དང་འདུག་པ་ལ་གུས་པའི་སྤྱོད་ལམ་གྱིས་བྱ་སྟེ་བཏུད་དེ་ཞེས་པ་ཡང་གུས་པའི་སྤྱོད་ལམ
མོམཚན་མོ་དང་ཆུ་བརྒལ་བ་དང་འཇིགས་པ་ཡོད་པའི་ལམ་དུ་འགྲོ་བའི་ཚེ་ནི་སྔོན་དུ་སོང་ཞིག་ཅེག་པའི་བསྒོ་བ་བླ་མ་ལས་ཐོབ་ནས་མདུན་དུ་འགྲོ་བར་བྱའོ།།འདི་ནི་སྔོན་འགྲོ་མི་བྱའོ་ཞེས་པའི་དམིགས་བསལ་ལོ།།དེ་ནི་རྡོ་རྗེ་
སྙིང་པོ་རྒྱན་གྱི་རྒྱུད་ལས།མཚན་མོ་དང་ནི་ཆུ་བརྒལ་དང་།།གཅོད་རོང་དག་ཏུ་གནས་གྱུར་ན།།བཀའ་ལུང་གཉེར་དུ་དགུམ་པའི་ཕྱིར།།མདུན་དུ་འགྲོ་བ་ཉེས་མི་འགྱུར།།ཞེས་གསུངས་སོ།།གསུམ་པ་མི་རིགས་པའི་སྤྱོད

ལམ་དགག་པ་གཞན་བསྟན་པ་ནི།སློབ་དཔོན་གྱིས་མཐོང་མདུན་དུ་ནི།།བློ་དང་ལྡན་པས་ལུས་བཅུ་དང་།།ཀ་བ་ལ་སོགས་བརྟེན་མི་བྱ།།སོར་མོའི་ཚིགས་ནི་བགྲང་མི་བྱ།།ཞེས་གསུངས་ཏེ།།
སློབ་དཔོན་གྱི་མདུན་དུ་བློ་ལྡན་གྱི་སློབ་མས་ལུས་ཕན་ཚུན་དུ་གཅུ་བ་དང་ཀ་བ་དང་རྩིག་པ་སྩོགས་ལ་རྒྱབ་བརྟེན་པ་དང་སོར་མོའི་ཚིགས་བགྲང་བར་མི་བྱའོ།།སྙིང་པོ་རྒྱན་ལས།ཚིགས་ཉེད་པ་དང་རྐང་རྐྱོང་དང་།།ཞེས
འབྱུང་བས།ཚིགས་འཐེན་ཞིང་ཉེད་པ་མི་བྱ་བའི་དོན་ཏེ།གཞུང་ཁ་ཅིག་ལས།སོར་མོའི་ཚིགས་ནི་དྲང་མི་བྱ།།ཞེས་འབྱུང་བ་དག་པར་སྣང་ངོ་།།དྲུག་པ་ལུས་དག་གིས་བསྙེན་བཀུར་བའི་ཁྱད་པར་བསྟན་པ་ལ་གཉིས་ལས།།
ལུས་ཀྱིས་བསྟེན་བཀུར་བའི་ཁྱད་པར་ནི།རྐང་བཀྲུ་བ་དང་ལུས་བཀྲུ་དང་།།དྲིལ་དང་མཉེ་བ་ལ་སོགས་ལ།།ཕྱག་ནི་སྔོན་དུ་འགྲོ་བས་བྱ།།དེ་བཞིན་མཐར་ཡང་ཅི་བདེར་བྱ།།ཞེས་གསུངས་ཏེ།བླ་མའི་ཞབས་ཉི་ཚེ
དང་སྐུ་ལུས་རིལ་པོ་ཆུས་འཁུ་བ་དང་སྐུ་ལ་དྲིལ་ཕྱིས་བྱེད་པ་དང་སྐུ་མཉེ་ལ་སོགས་བྱེད་པ་ལ་ཕྱག་འཚལ་བ་སྔོན་དུ་འགྲོ་བ་སྟེ་སྔོན་དུ་བཏང་ནས་བྱ་ཞིང་སྔོན་དུ་ཕྱག་འཚལ་བ་དེ་བཞིན་དུ་བྱ་བ་དེ་དག་ཟིན་པའི་མཐར
ཡང་ཕྱག་བྱའོ།།དེ་ནས་ནི་རང་གི་བྱ་བ་ལ་ཅི་བདེར་འཇུག་པར་བྱའོ།།ངག་གིས་བསྙེན་བཀུར་བའི་ཁྱད་པར་ནི།དེ་ནི་མཚན་སྨོས་བརྗོད་ན་ནི།།མིང་མཐར་ཞལ་སྔ་ལྡན་པར་བྱ།།གཞན་དག་གུས་པར་བྱ་བའི་ཕྱིར།

ཁྱད་པར་ཅན་གྱི་ཚིག་དག་བརྗོད།།ཅེས་གསུངས་ཏེ།བླ་མ་དེའི་མཚན་ནས་སྨོས་ཏེ་བརྗོད་དགོས་པ་བྱུང་ན་ནི་མིང་གི་མཐར་ཞལ་སྔ་ནུས་ཞེས་པ་ལྡན་པར་བྱས་ཏེ་བརྗོད་པར་བྱའོ།།དེ་ཙམ་དུ་ཆུད་དམ་སྙམ་ན།ཁྱད་པར་ཅན།
ཏེ་བཀུར་བའི་ཚིག་གཞན་ཡང་བརྗོད་པར་བྱ་སྟེ་དེ་ནི་གཞན་དག་བླ་མ་ལ་གུས་པ་བསྐྱེད་པའི་ཕྱིར་རོ།།དཔེར་ན་བླ་མའི་མཚན་རིན་ཆེན་རྡོ་རྗེ་ཞེས་པ་ལྟ་བུ་ཡིན་ན་རྗེ་བཙུན་དམ་པ་རིན་ཆེན་རྡོ་རྗེའི་ཞལ་སྔ་ནས་ཞེས་པ་ལྟ
བུའོ།།འདིས་མིག་འདྲེན་བྱས་ནས་གཞན་དག་བླ་མ་ལ་གུས་པར་འགྱུར་བའོ།།ཆོ་ག་ལོས།དེ་མཚན་མདོར་བརྗོད་གཟུང་བྱ་མིན།།མཚན་མཐར་ཞལ་སྔ་ཡང་དག་ལྡན།།གཞན་རྣམས་གུས་པར་བྱ་བའི་ཕྱིར།།
ཁྱད་པར་ཅན་གྱི་མཚན་རྣམས་བརྗོད།།ཅེས་བསྒྱུར་མོད་ཀྱི་འགྱུར་སྔ་མ་ལེགས་པར་མཐོང་ངོ་།།བདུན་པ་ང་རྒྱལ་སྤང་བ་ལ་གསུམ།བསྒོ་བ་ཉན་པ་ལ་ང་རྒྱལ་སྤང་བ།ཆོས་ཉན་པ་སོགས་ལ་ང་རྒྱལ་སྤང་བ།ཀུན་སྤྱོད་སྤྱི་ལ
རྒྱལ་སྤང་བར་བསྟན་པའོ།།དང་པོ་ནི།བླ་མ་ལཱ་ནི་བཀའ་སྩལ་ཞུ།།བཀའ་བཞིན་བགྱིད་ཅེས་བརྗོད་པར་བྱ།།ཐལ་མོ་སྦྱར་ཞིང་མ་ཡེངས་པར།།བླ་མས་བསྒོ་བ་མཉན་པར་བྱ།།རྒོད་དང་ལུད་པ་ལ་སོགས་ལ།།ལོག་པས
ཁ་ནི་དགབ་པར་བྱ།།བྱ་བ་ཟིན་ནས་འཇམ་པ་ཡི།།ཚིག་དག་གིས་ནི་གདས་པར་བྱ།།ཞེས་གསུངས་ཏེ།བླ་མ་ལ་ཐོག་མར་བདག་གིས་གང་བགྱིད་དགོས་པ་བཀའ་སྩལ་བར་ཞུ་ཞེས་ཞུས་ལ་འདི་དང་འདི་གྱིས་ཞེས་བླ་མས་པའོ།

བ་ན་ཡུས་ཐལ་མོ་སྦྱར་ཞིང་སེམས་གཞན་དུ་མ་ཡེངས་པར་མཉན་པར་བྱ་ཞིང་ངག་རྫོགས་པའི་འོག་ཏུ་ཇི་ལྟར་བཀའ་སྩལ་པ་བཞིན་བགྱིད་དོ་ཞེས་བརྗོད་པར་བྱའོ།།དེ་ནས་གང་གྱིས་གསུངས་པའི་བྱ་བ་དེ
བསྒྲུབས་ཟིན་ནས་ཤིན་ཏུ་འཇམ་པའི་ཚིག་དག་གིས་ནི་འདི་ལྟར་བགྱིས་ལགས་ཞེས་གདས་པ་སྟེ་གོ་བར་བྱའོ།།བསྒོ་བ་ཉན་པ་དང་སྐབས་གཞན་དུ་ཡང་ལུད་པ་ལུ་བ་དང་།རྒོད་པ་དང་སོགས་ཀྱིས་བསྡུས་པ་གླལ་བ་ལ་སོགས
པའི་ཚེ་མི་མཛེས་པ་སྤང་བའི་ཕྱིར་ལག་པས་ཁ་བཀ་བ་ལ་བྱའོ།།ཆག་ལོས།བླ་མ་ཡིས་ནི་བཀའ་སྩོལ་ལ།།བཀའ་སྩལ་ལགས་ཞེས་མྱུར་དུ་བརྗོད།།ཅེས་བསྒྱུར་བ་ནི་ད་ལྟ་ཡང་ཡུལ་འགའ་ཞིག་ན་དེ་ལྟར་བྱེད་པ་སྣང
མོད་ཀྱང་སྔ་མ་ལེགས་པར་རྟོགས་སོ།།རྡོ་རྗེ་སྙིང་པོ་རྒྱན་གྱི་རྒྱུད་ལས་ཀྱང་།དེ་བས་བླ་མའི་ཞབས་དྲུང་ངུ།།ཕག་མ་བཞིན་དུ་ངོ་ཚ་བསྲུང་།།གློ་དང་རྒོད་པ་ལུད་ལ་སོགས།།ཁ་ལེ་ལག་པས་བཀབ་ནས་སུ།།ཤིན་ཏུ
འཇམ་པར་སྨྲ་བར་བྱ།།ཞེས་དང་།ལས་ནི་གང་དག་བྱེད་པའམ།།མཉན་པ་ལ་སོགས་འདོད་དེ་ལ།།གཟུང་ཕྱིར་ཐལ་མོ་མ་བཤིག་པར།།གནས་ནས་ལངས་ཏེ་མཐོང་ཡུལ་དུ།།རྒྱབ་ཀྱིས་ཕྱོགས་པར་མི་བྱ་སྟེ།།ཞེས
གསུངས་ཤིང་བླ་མས་མཐོང་བའི་ཉེ་འཁོར་འདས་འདས་སུ་རྒྱབ་བསྟན་ཏེ་མི་འགྲོ་བར་ཡང་གསུངས་སོ།།གཉིས་པ་ནི།མདུན་དུ་དུལ་བར་འདུག་པ་དང་།།གོས་སོགས་ཚུལ་ནི་བསྡམས་པ་དང་།།པུས་བཙུགས་ཐལ་མོ་སྦྱར་བ

ཡིས་སུ་ཉན་སོགས་འདོད་པས་གསོལ་གསུམ་གདབ།།ཅེས་གསུངས་ཏེ།ཆོས་ཉན་པར་འདོད་པའི་སློབ་མས་ཆོས་དེ་ཞུ་བའི་དུས་སུ་གསོལ་བ་ལན་གསུམ་དུ་གདབ་པོ།།སྤྱོད་ལམ་ཅི་འདྲ་བས་ཤེ་ན།བླ་མའི་མདུན་དུ་འགྱིང་བ་སྤངས་ཏེ
དུལ་བར་འདུག་པ་དང་གོས་ཚུལ་བཞིན་དུ་བགོ་བ་ལ་སོགས་པའི་སྒོ་ནས་ཀུན་སྤྱོད་བག་མེད་དུ་མ་སོང་བར་བསྡམས་པ་དང་པུས་མོ་ས་ལ་བཙུགས་ཤིང་ཐལ་མོ་སྦྱར་ནས་གསོལ་བ་གདབ་པོ།།སོགས་ཀྱི་སྒྲས་ནི་དབང་དང་སྡོམ་པ་ཞུ
བ་ལ་སོགས་པ་རྣམས་གཟུང་སྟེ་ཉན་པ་ནི་ཆོས་ཀྱི་མཚན་ཉིད་གཏན་ལ་འབེབས་པོ་ཙམ་གྱི་ཕྱིར་དུ་ཉན་པའོ།།གསུམ་པ་ནི།བསྙེན་བཀུར་སྤྱོད་པ་ཐམས་ཅད་ལ།།ཡིད་ནི་ང་རྒྱལ་མེད་པར་བྱ།།ངོ་ཚ་འཇིགས་ཤིང་བསྡམས་པ་ཡིས།།།
བག་མ་གསར་པའི་ཚུལ་གནས་བྱ།།སྲེག་པ་ལ་སོགས་བྱ་བ་ཀུན།།སྟོན་པའི་མདུན་དུ་སྤང་བར་བྱ།།གཞན་ཡང་དེ་འདྲའི་བྱ་བ་ནི།།རང་གིས་བརྟགས་ལ་དོར་བར་བྱ།།ཞེས་གསུངས་ཏེ་སྔར་བཤད་པས་མཚོན་ནས་བླ་མ་བསྙེན
བཀུར་བའི་རང་གི་ཀུན་སྤྱོད་ཐམས་ཅད་ལ་ཡིད་ང་རྒྱལ་དང་མ་འདྲེས་པར་བྱ་སྟེ་ཡུལ་དམ་པ་ལ་ང་རྒྱལ་བསྐྱེད་པ་ནི་ཁ་ན་མ་ཐོ་བ་ཆེས་ལྕི་བར་ཤེས་རབ་ཀྱི་ཕ་རོལ་ཏུ་ཕྱིན་པ་ལས་གསུངས་པས་ཉེས་དམིགས་ཆེ་བའི་ཕྱིར་རོ།།དེས་ན་གུས་པ
འཛེམ་པའི་ངོ་ཚ་ཤེས་པ་དང་བླ་མ་ལ་འཇིགས་ཤིང་ཀུན་སྤྱོད་ཤིན་ཏུ་བསྡམས་པའི་སྒོ་ནས་བག་མ་གསར་བ་བཞིན་དུ་གནས་པར་བྱའོ།།སྲེག་ཆོས་སུ་འགྲོ་བ་ལ་སོགས་པའི་བྱ་བ་ཀུན་རང་ལ་ལམ་སྟོན་པའི་བླ་མའི་མདུན་དུ་སྤང་བ

ཞིང་དེ་ལས་གཞན་ཡང་ང་རྒྱལ་དང་སྒེག་ཆོས་སུ་འགྱུར་བ་དེ་དང་འདྲ་བའི་ཀུན་སྤྱོད་མི་རིགས་པའི་བྱ་བ་ཀུན་རང་གི་བློས་བརྟགས་ལ་འདི་མི་རུང་ངམ་སྙམ་པ་ཐམས་ཅད་དོར་བར་བྱའོ།།བརྒྱད་པ
རང་དབང་དུ་མི་འཇུག་པ་ལ་བཞི།གཞན་དོན་ལ་འཇུག་པའི་ཚེ་གནང་བ་ནོད་པ།ཞུགས་པ་ལས་བྱུང་བའི་རྙེད་པ་བསྟབ་པ།བླ་མའི་སྤྱན་སྔར་གཞན་གྱི་བསྙེན་བཀུར་བདག་གིར་མི་བྱ་བ།ལུས་ཀྱི་སྤྱོད་ལམ་ཆེས་གུས
པར་བྱེད་ཚུལ་ལོ།།དང་པོ་ནི།རབ་གནས་དཀྱིམ་འཁོར་སྦྱིན་སྲེག་དང་།།སློབ་མ་བསྡུ་དང་འཆད་པ་རྣམས།།ཡུལ་དེར་བླ་མ་གནས་པ་ན།།རྗེས་མ་གནང་བར་མི་བྱའོ།།ཞེས་གསུངས་ཏེ།རབ་གནས་དང་དཀྱིལ
འཁོར་ཏེ་དབང་བསྐུར་པ་དང་སྦྱིན་སྲེག་བྱེད་པ་དང་སློབ་མ་བསྡུས་ནས་ཆོས་འཚོད་པ་རྣམས་ལ་ཡུལ་དེ་ན་བླ་མ་གནས་པ་ན་རྗེས་སུ་གནང་བ་ཞུས་ལ་བླ་མས་གནང་ན་བྱའི་མ་གནང་བར་མི་བྱའོ།།ཡུལ་དེར་བླ་མ་མེད་ན་ནི
གནང་བཞུ་མི་དགོས་སོ།།གཉིས་པ་ནི།།སྤྱན་འབྱེད་སོགས་ལ་ཅི་ཐོབ་པ།།དེ་ཀུན་བླ་མ་དག་ལ་དབུལ།།དེ་ཡིས་བསྟབས་པ་བླངས་ནས་ནི།།གཞན་དག་ལ་ནི་ཅི་བདེན་བྱ།།ཞེས་གསུངས་ཏེ།སྤྱན་འབྱེད་ནི་རབ
གནས་ཀྱི་མིང་གི་རྣམ་གྲངས་ཏེ་དེ་དང་དབང་བསྐུར་སོགས་བྱས་པ་ལས་བྱུང་བའི་ཡོན་ཅི་ཐོབ་པ་ཀུན་རང་གི་བླ་མ་ལ་དབུལ་ལོ།།ཆག་ལོས།དེ་ཡིས་དེ་ལ་འདོད་བླངས་ནས།།ཞེས་པ་སྒྱུར་བ་ལྟར་བླ་མ་དེས་སློབ་མས་བསྟབས

པ་དེ་ལས་རང་གང་འདོད་པ་ཞིག་སྤངས་ནས་ལྷག་མ་གཞན་དག་ལ་ནི་སློབ་ས་བ་ཅི་བདེར་ལོངས་སྤྱད་པར་བྱའོ།།གསུམ་པ་ནི།བླ་མའི་སློབ་མ་སློབ་མར་མིན།།སློབ་མའང་བླ་མའི་མདུན་དུ་མིན།།བསྙེན་བཀུར་དག་དང་ལྡང
བ་དང་།།ཕྱག་སོགས་བྱེད་པ་བཟློག་པར་བྱ།།ཞེས་གསུངས་ཏེ།བླ་མའི་སློབ་མ་རང་གི་སློབ་མར་བྱ་བ་མིན་ལ་རང་གི་སློབ་མ་ལའང་བླ་མའི་མདུན་དུ་ཆོས་བསྟན་པར་བྱ་བ་མིན་ནོ།།བླ་མའི་སློབ་མ་རང་གི་སློབ་མར་མི་བྱ་བ་ལ
པཎྜི་ཏ་ཁ་ཅིག་དེས་རང་ལ་བསྙེན་བཀུར་བྱེད་ཀྱི་བླ་མ་ལ་བསྙེན་བཀུར་ཆུང་ངུ་འགྲོ་ན་སློབ་མར་མི་བྱ་བ་ཡིན་ཞེས་རྡོག་ཞེ་སྡང་རྡོ་རྗེ་གསུང་ཡང་།གཞུང་དག་པ་རྣམས་ལས།སློབ་མའང་བླ་མའི་མདུན་དུ་མིན་ཞེས་འང་གི་སྒྲ་ཡོད་པས
བླ་མའི་སློབ་མ་བླ་མའི་མདུན་དུ་སློབ་མར་མི་བྱ་ཞེས་པའི་དོན་ནོ།།རང་གི་སློབ་མས་བླ་མའི་མདུན་དུ་གོས་གཡོགས་པ་སོགས་ཀྱི་བསྙེན་བཀུར་དང་སྟན་ལས་ལྡང་བ་དང་ཕྱག་ལ་སོགས་པ་བྱེད་པར་སྣང་ན་དེ་ལྟར་མ་བྱེད་ཅེས་བཟློག
པར་བྱའོ།།བཞི་པ་ནི།སློབ་དཔོན་ལ་ནི་གང་འབྲུལ་དང་།།བླ་མས་ཀྱང་ནི་གང་སྩལ་པ།།དེ་ལ་བཏུད་དེ་ལག་གཉིས་ཀྱིས།།བློ་དང་ལྡན་པས་བླང་བར་བྱ།།ཞེས་གསུངས་ཏེ།སློབ་དཔོན་ལ་ཡར་གང་འབུལ་བ་དེ་བློ་དང
ལྡན་པའི་སློབ་མས་གུས་པས་བཏུད་དེ་ལག་པ་གཉིས་ཀས་དབུལ་ཞིང་དེར་མ་ཟད་བླམས་ཀྱང་རང་ལ་གང་སྩལ་བ་དེ་ནི་བཏུད་དེ་ལག་པ་གཉིས་ཀྱིས་བླང་བར་བྱའོ།།ཆག་འགྱུར་ལས།དེ་ནི་བཏུད་དེ་ལག་གཉིས་ཀྱིས།།སྒོ

ལྡན་པས་དབུལ་ཞིང་བླང་།།ཞེས་འབྱུང་བ་བདེའོ།།སཾ་བྷུ་པྲོ་ལས།གང་ཞིག་བྱིན་པ་དེ་དང་དེ།།ཕྱག་བྱས་ནས་ནི་བླང་བར་བྱ།།ཞེས་བྱིན་པ་ལེན་པ་ལ་ཕྱག་བྱེད་པར་གསུངས་སོ།།གཉིས་པ
ཞར་བྱུང་གི་དོན་ནི།དྲན་པ་བརྗེད་མེད་གྱུར་པ་དང་།།རང་གི་ཀུན་སྤྱོད་ལ་བརྩོན་པས།།སྤུན་གྱི་རང་སྤྱོད་ལས་འདས་པ།།དགའ་བས་ཕན་ཚུན་བཟློག་པར་བྱ།།ཞེས་གསུངས་ཏེ།རང་གི་དམ་ཚིག་རྣམས་ལ་དྲན་པ་བརྗེད་པ
མེད་པ་ནི་མཚོན་པ་སྟེ་དེ་དང་ཤེས་བཞིན་མ་ཉམས་པར་གྱུར་པ་ཡིས་རང་གི་ཀུན་སྤྱོད་རྡོ་རྗེ་འཆང་གི་བཅས་པ་རྣམས་ལ་བརྩོན་པར་བྱས་པའི་སྒོ་ནས་སྤུན་ཏེ་བླ་མ་གཅིག་པའི་གྲོགས་རྣམས་ཀྱི་རང་གི་ཀུན་སྤྱོད་བཅས་མཚམས
ལས་འདུས་པ་རྣམས་ཀྱང་བཟློག་ནས་བཅས་པ་དང་མི་འགལ་བར་བྱའོ།།དེ་ཡང་དགའ་བའི་བསམ་པས་ཕན་ཚུན་ཏེ་གཅིག་ལ་གཅིག་གིས་ཆོས་ཀྱི་གྲོགས་བྱའོ།།ཆག་ལོས།དྲན་པ་བརྗེད་མེད་གྱུར་པ་ཡིས།།ཞེས་བསྒྱུར
ཏོཊ།འདི་ནི་བླ་མ་ལ་ཇི་ལྟར་སྒྲུབ་པའི་སྐབས་སུ་ཞར་ལ་